Middelsstore, kraftige, brune trebukk med middels lange antenner. Antennene er omtrent så lange som kroppen. Kroppen er brunlig og matt. Pronotum er bredere enn langt med en kraftig pigg midt på hver sidekant, og kraftig punktering. Det er en del smalere enn dekkvingene, som har rundede, men litt utstående "skuldre", én opphøyd lengderibbe langs sømmen og kraftige, innstukne punkter.